CELEX: 
Language: ga
Date: 2021-11-19 00:00:00
Title: RIALACHÁN TARMLIGTHE (AE) …/... ÓN gCOIMISIÚN lena leasaítear Iarscríbhinní I go V a ghabhann le Rialachán (AE) Uimh. 691/2011 ó Pharlaimint na hEorpa agus ón gComhairle maidir le Cuntais Eorpacha Eacnamaíocha Chomhshaoil

MEABHRÁN MÍNIÚCHÁIN
            
            
               1.COMHTHÉACS AN GHNÍMH THARMLIGTHE
            
            
               Le cuntais Eorpacha eacnamaíocha chomhshaoil, a bhunaítear le Rialachán (AE) Uimh. 691/2011, cumhdaítear na sé thopaic seo a leanas: (i) astaíochtaí aeir (gáis cheaptha teasa agus truailleáin aeir); (ii) cánacha comhshaoil; (iii) sreafaí ábhair; (iv) an éicithionscal; (v) caiteachas ar chosaint an chomhshaoil; agus (vi) sreafaí fuinnimh. Tá iarscríbhinn ar leithligh ann le haghaidh gach topaice.
            
            
               Le hAirteagal 3(3) den Rialachán tugtar de chumhacht don Choimisiún gníomhartha tarmligthe a ghlacadh chun an fhaisnéis seo a leanas a thabhairt cothrom le dáta sna hiarscríbhinní: (i) liosta na saintréithe a bhfuil sonraí le tiomsú agus le tarchur ina leith; (ii) an chéad bhliain tagartha; (iii) an mhinicíocht agus na spriocdhátaí tarchurtha maidir le tiomsú na gcuntas; agus (iv) na táblaí tuairiscithe.
            
            
               Is é is aidhm don Rialachán tarmligthe seo roinnt gnéithe teicniúla in Iarscríbhinní I go V a ghabhann le Rialachán (AE) Uimh. 691/2011 a thabhairt cothrom le dáta chun dlús a chur leis an sreabhadh faisnéise (spriocdhátaí tarchurtha níos giorra) agus chun liostaí na saintréithe a thabhairt cothrom le dáta. Tá sé sin indéanta go teicniúil i bpáirt i ngeall ar an taithí a fuair an Coimisiún (Eurostat) agus institiúidí náisiúnta staidrimh na mBallstát agus an Rialachán á chur i bhfeidhm acu ó glacadh é in 2011, agus i bpáirt mar gheall ar na treoirstaidéir a rinneadh sna Ballstáit i gcomhréir le hAirteagal 4 den Rialachán.
            
            
               Ní áirítear nuashonruithe ar Iarscríbhinn VI (cuntais ar shreabhadh fisiciúil fuinnimh) sa tionscnamh seo ós rud é gur nuashonraíodh sonraíochtaí teicniúla na hiarscríbhinne sin le déanaí, trí bhíthin gníomh tarmligthe a glacadh in 2016.
            
            
               Le conclúidí ón gComhairle Gnóthaí Eacnamaíocha agus Airgeadais maidir le staidreamh a tionóladh an 6 Samhain 2020
                  1
                spreagtar an Córas Staidrimh Eorpach chun freagairt do na héilimh ar fhaisnéis atá ag teacht chun cinn de thoradh an Chomhaontaithe Ghlais don Eoraip, lena n‑áirítear forbairt bhreise ar tháscairí tráthúla.
            
            
               I dTuarascáil Speisialta 2019/16 ó Chúirt Iniúchóirí na hEorpa
                  2
                dar teideal ‘Cuntais Eacnamaíocha Chomhshaoil na hEorpa: is féidir an tairbhe do lucht ceaptha beartas a fheabhsú’ tugtar dá aire go mbíonn tairbhe níos fearr ag na cuntas sin maidir le beartais a cheapadh nuair a chuirtear ar fáil níos tapa iad.
            
            
               2.COMHAIRLIÚCHÁIN ROIMH GHLACADH AN GHNÍMH
            
            
               Chuathas i mbun comhairliúchán iomchuí le linn na hoibre ullmhúcháin, lena n‑áirítear comhairliúcháin ar leibhéal na saineolaithe.
            
            
               I mBealtaine 2020 agus i mBealtaine 2021 chuathas i gcomhairle leis an meitheal um Chuntais chomhshaoil agus leis an meitheal um staidreamh agus cuntais maidir le caiteachais airgeadaíochta don chomhshaoil.
            
            
               I mí Dheireadh Fómhair 2020, i mí na Nollag 2020 agus i mí Feabhra 2021 chuathas i gcomhairle leis an ngrúpa Stiúrthóirí staidrimh agus cuntas earnála agus comhshaoil (DIMESA).
            
            
               I mí Mheán Fómhair 2021 chuaigh an Coimisiún i gcomhairle freisin leis an ngrúpa saineolaithe a dhéanann ionadaíocht thar ceann Institiúidí Staidrimh Náisiúnta an Chórais Staidrimh Eorpaigh.
            
            
               Cuireadh Parlaimint na hEorpa agus an Chomhairle ar an eolas go cuí.
            
            
               3.EILIMINTÍ DLÍ AN GHNÍMH THARMLIGTHE
            
            
               Is é is aidhm don Rialachán tarmligthe seo cuntais Eorpacha eacnamaíocha chomhshaoil atá tráthúil agus ábhartha a áirithiú don Chomhaontú Glas don Eoraip , go háirithe trí na bealaí seo leanas: tráthúlacht na faisnéise staidrimh a fheabhsú; miondealuithe breise maidir le cánacha CO2 a iarraidh; miondealuithe breise a iarraidh maidir le cuspóirí comhshaoil i dtaca leis na sonraí a bhaineann le hearnáil an chomhshaoil agus le caiteachas don chomhshaoil; faisnéis a iarraidh i dtaca leis an éicithionscal ina iomlán (seachas sciar an éicithionscail arna mhargú agus an sciar sin amháin); liostaí teicniúla na sreafaí ábhair agus na ngás astaíochtaí aeir a thabhairt cothrom le dáta; na ceanglais maidir le faisnéis ar thionscail eacnamaíochta an éicithionscail agus freisin ar allmhairiú agus onnmhairiú ábhar a éascú; agus mionsoiléirithe teicniúla eile. 
            
            
               Níl aon impleacht ag an ngníomh tarmligthe ar bhuiséad an Aontais.
            
            
               Ábhar a bhaineann leis an Limistéar Eorpach Eacnamaíoch (LEE) atá sa ghníomh tarmligthe agus dá bhrí sin, ba cheart LEE a chuimsiú ann.
            
            
               RIALACHÁN TARMLIGTHE (AE) …/... ÓN gCOIMISIÚN
            
         
         
            
               an 19.11.2021
            
            
               lena leasaítear Iarscríbhinní I go V a ghabhann le Rialachán (AE) Uimh. 691/2011 ó Pharlaimint na hEorpa agus ón gComhairle maidir le Cuntais Eorpacha Eacnamaíocha Chomhshaoil
            
            
               (Téacs atá ábhartha maidir le LEE)
            
            
               TÁ AN COIMISIÚN EORPACH,
            
            
               Ag féachaint don Chonradh ar Fheidhmiú an Aontais Eorpaigh,
            
            
               Ag féachaint do Rialachán (AE) Uimh. 691/2011 ó Pharlaimint na hEorpa agus ón gComhairle an 6 Iúil 2011 maidir le cuntais Eorpacha Eacnamaíocha Chomhshaoil
                  3
               , agus go háirithe Airteagal 3(3) de, 
            
            
               De bharr an mhéid seo a leanas:
            
            
               (1)Teastaíonn rochtain ón gCoimisiún ar fhaisnéis iomlán cothrom le dáta iontaofa chun a chúraimí a chomhlíonadh faoi na Conarthaí, go háirithe na cúraimí sin a bhaineann leis an gcomhshaol, leis an inbhuanaitheacht agus leis an athrú aeráide. Le Rialachán (AE) Uimh. 691/2011 bunaítear creat coiteann le haghaidh Cuntais Eorpacha Eacnamaíocha Chomhshaoil, lena n‑áirítear liostaí na saintréithe a mbeidh sonraí le tiomsú agus le tarchur ina leith, agus rialacha maidir le spriocdhátaí minicíochta agus tarchurtha le haghaidh thiomsú na gcuntas. 
            
            
               (2)Tá liostaí saintréithe na gcuntas comhshaoil ríthábhachtach chun inchomparáideacht sonraí staidrimh ar fud na mBallstát a áirithiú. Ní mór iad a thabhairt cothrom le dáta anois chun iad a ailíniú le nuashonruithe sna foinsí sonraí i dtaca leis na cuntais agus chun a n‑ábharthacht a choimeád i gcás úsáideoirí.
            
            
               (3)Tá gá le sonraí breise atá cothrom le dáta maidir leis na naisc idir an comhshaol agus an geilleagar chun faireachán níos fearr a dhéanamh ar an dul chun cinn i dtreo geilleagar ciorclach glas atá iomaíoch athléimneach
                  4
                agus chun dul chun cinn a dhéanamh i dtreo na spriocanna forbartha inbhuanaithe is ábhartha don Aontas.
            
            
               (4)Tá liostaí saintréithe na gcuntas comhshaoil ríthábhachtach chun inchomparáideacht sonraí staidrimh ar fud na mBallstát a áirithiú.
            
            
               (5)Ba cheart liosta na dtruailleán aeir in Iarscríbhinn I a ghabhann le Rialachán (AE) Uimh. 691/2011 a thabhairt cothrom le dáta chun é a ailíniú le liosta na ngás ceaptha teasa arna dtuairisciú faoi Chreat‑Choinbhinsiún na Náisiún Aontaithe ar an Athrú Aeráide (UNFCCC), liosta a ndearnadh athbhreithniú air tar éis an dara tréimhse gealltanais de Phrótacal Kyoto, agus chun é a ailíniú freisin leis na treoirlínte le haghaidh fardail astaíochtaí faoin gCoinbhinsiún maidir le truailliú aeir trasteorann fadraoin (CLRTAP) agus sainmhínithe ar Threoir (AE) 2016/2284 maidir le hastaíochtaí náisiúnta truailleán áirithe atmaisféaracha a laghdú (an Treoir um Uasteorainneacha Astaíochtaí Náisiúnta)
                  5
               .
            
            
               (6)Chun freastal níos fearr ar bheartais aeráide, ba cheart ceangal a chur ar na Ballstáit miondealú a sholáthar ar na cánacha arna dtaifeadadh i gcomhair ioncam rialtas, cánacha a eascraíonn as Córas Trádála Astaíochtaí an Aontais (EU ETS) agus as cánacha eile CO2. Dá bhrí sin, ba cheart na cánacha sin a áireamh ar liosta na saintréithe in Iarscríbhinn II a ghabhann le Rialachán (AE) Uimh. 691/2011.
            
            
               (7)Maidir leis an bhfaisnéis i dTáblaí C agus E in Iarscríbhinn III a ghabhann le Rialachán (AE) Uimh. 691/2011, níl gá léi a thuilleadh chun comhiomláin an Aontais a sholáthar ós rud é go bhfuil modh nua forbartha ag Eurostat atá bunaithe ar shonraí eile atá ar fáil go héasca. Dá bhrí sin, ba cheart na táblaí sin a scriosadh.
            
            
               (8)Chun freastal níos fearr ar bheartais chomhshaoil théamacha don Chomhaontú Glas don Eoraip, ní mór do na cuntais caiteachais ar an gcosaint de na cuntais maidir leis an gcomhshaoil idirdhealú a dhéanamh i gcás gach earnála maidir leis na cuspóirí comhshaoil a bhaineann le Cosaint an aeir thimpeallaigh agus na haeráide (Aicmiú na ngníomhaíochtaí caomhnaithe comhshaoil (CEPA) 1), Bainistiú fuíolluisce (CEPA 2), Bainistiú dramhaíola (CEPA 3), Cosaint agus feabhsú ithreach, screamhuisce agus uisce dromchla (CEPA 4), Laghdú torainn agus creathaidh (CEPA 5), Cosaint na bithéagsúlachta agus na dtírdhreach (CEPA 6), Cosaint i gcoinne radaíochta, Taighde agus forbairt agus gníomhaíochtaí eile caomhnaithe comhshaoil (CEPA 7-9). Dá bhrí sin, ba cheart Iarscríbhinn IV a ghabhann le Rialachán (AE) Uimh. 691/2011 a thabhairt cothrom le dáta chun na hathraithe sin a léiriú.
            
            
               (9)Faisnéis maidir le sciar tháirgí an éicithionscail arna mhargú, ní leor é chun freastal ar bheartais chomhshaoil. Dá bhrí sin, ba cheart Iarscríbhinn V a ghabhann le Rialachán (AE) Uimh. 691/2011 a thabhairt cothrom le dáta chun ceangal a chur ar na Ballstáit faisnéis a sholáthar maidir le méid iomlán na hearnála.
            
            
               (10)Chun go mbeidh sé níos éasca ar úsáideoirí ciall a bhaint as sonraí agus chun a chur ar chumas na mBallstát cáilíocht a áirithiú le linn tiomsú sonraí, ba cheart do na Ballstáit faisnéis a sholáthar maidir le comhpháirteanna uile an chaiteachais náisiúnta ar chosaint an chomhshaoil. Áirítear leis sin meastacháin agus faisnéis maidir le tomhaltas idirmheánach na seirbhísí i leith chosaint an chomhshaoil. Léirítear leis an taithí atá ag Eurostat i ndáil le sonraí na mBallstát a bhailíochtú, agus an taithí sin bunaithe ar na caidrimh chuntasaíochta idir catagóirí tuairiscithe éigeantacha eile, nach bhféadfaidh Eurostat na sonraí a dhíorthú ar thomhaltas idirmheánach na seirbhísí i leith chosaint an chomhshaoil, amhail costais ar dhiúscairt dramhaíola nó ar sheirbhísí cóireála fuíolluisce arna dtabhú ag corparáidí, agus cáilíocht sách ard a bheith ag baint leis an díorthú sin i gcás gach Ballstáit. Dá bhrí sin, ba cheart Iarscríbhinn IV a ghabhann le Rialachán (AE) Uimh. 691/2011 a thabhairt cothrom le dáta ionas go ndéanfaidh na Ballstáit sonraí a thiomsú agus a thuairisciú le haghaidh na hiontrála sin, agus go ndéanfaidh siad gach beart iomchuí maidir le dearbhú cáilíochta.
            
            
               (11)Chun an caiteachas iomlán náisiúnta ar chosaint an chomhshaoil a thomhas go cruinn, is gá an caiteachas ar fad maidir le seirbhísí i leith chosaint an chomhshaoil a aithint a tabhaíodh chun seirbhísí eile i leith chosaint an chomhshaoil a tháirgeadh, agus dá bhrí sin, is caiteachas é a cumhdaíodh cheana féin i luach na dtáirgí deiridh ábhartha. Dá bhrí sin, tá sé ríthábhachtach go dtuairisceoidh na Ballstáit tomhaltas idirmheánach uile na seirbhísí i leith chosaint an chomhshaoil maidir le seirbhísí i leith chosaint an chomhshaoil a sholáthar, bíodh siad á soláthar ag saintáirgeoirí nó ná bíodh.
            
            
               (12)Ní mór spriocdhátaí tuairiscithe maidir leis na cuntais Eorpacha eacnamaíocha chomhshaoil a laghdú, chun feabhas a chur ar thairbhe na gcuntas chun críoch ceapadh beartas.
            
            
               (13)Chun an t‑ualach tuairiscithe ar na Ballstáit a laghdú, ba cheart an leibhéal sonraí is gá maidir le haicmiú NACE a laghdú le haghaidh chuntais an éicithionscail agus le haghaidh na gcuntas caiteachais i leith chosaint an chomhshaoil maidir le catagóir NACE 'Monarú'. Is beart costéifeachtach é sin a fheabhsóidh infhaighteacht sonraí le haghaidh úsáideoirí freisin, trí líon na mbratacha rúndachta agus na srianta ar nochtadh sonraí a laghdú. Dá bhrí sin, ba cheart Iarscríbhinní IV agus V a ghabhann le Rialachán (AE) Uimh. 691/2011 a thabhairt cothrom le dáta.
            
         
         
            
               (14)Chun an t‑ualach breise a fhorchuirtear le spriocdhátaí tuairiscithe níos giorra agus le liostaí nuashonraithe de shaintréithe a fhritháireamh, ba cheart laghdú ualaigh a thabhairt isteach i bhfoirm tairsí 1 % le haghaidh miondealuithe de réir gníomhaíocht eacnamaíoch sa chuntas caiteachais i leith chosaint an chomhshaoil.
            
            
               (15)Ní mór an chéad bhliain tagartha le haghaidh na sonraí nuashonraithe a shuí. 
            
            
               (16)Dá bhrí sin, ba cheart Rialachán (AE) Uimh. 691/2011 a leasú dá réir, 
            
            
            
               TAR ÉIS AN RIALACHÁN SEO A GHLACADH:
            
            
               Airteagal 1
            
            
               Leasaítear Iarscríbhinní I go V a ghabhann le Rialachán (AE) Uimh. 691/2011 i gcomhréir leis an Iarscríbhinn a ghabhann leis an Rialachán seo.
            
            
               Airteagal 2
            
            
               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit.
            
            
               Arna dhéanamh sa Bhruiséil, 19.11.2021
            
            
               
                     Thar ceann an Choimisiúin
               
               
                     An tUachtarán
                     Ursula VON DER LEYEN
               
            
         
         
            
                  
                     (1)
                  
                        https://data.consilium.europa.eu/doc/document/ST-12693-2020-INIT/ga/pdf
               
               
                  
                     (2)
                  
                        https://www.eca.europa.eu/ga/Pages/DocItem.aspx?did=51214
               
               
                  
                     (3)
                  
                        IO L 192, 22.7.2011, lch. 1.
               
               
                  
                     (4)
                  
                        Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún: Plean nua Gníomhaíochta don Gheilleagar Ciorclach i gcomhair Eoraip níos glaine agus níos iomaíche, COM(2020)98 final.
               
               
                  
                     (5)
                  
                        IO L 344, 17.12.2016, lgh. 1–31
               
            
      
    ---documentbreak--- 
      
         
         
            
               IARSCRÍBHINN 
            
            
               Leasaítear Iarscríbhinní I go V a ghabhann le Rialachán (AE) Uimh. 691/2011 mar a leanas:
            
            
               (1)Leasaítear Iarscríbhinn I mar a leanas:
            
            
               (a)Cuirtear an méid seo a leanas in ionad Roinn 3:
            
            
               ‘Roinn 3
            
            
               LIOSTA NA SAINTRÉITHE
            
            
               Soláthróidh na Ballstáit staidreamh maidir le hastaíochtaí na dtruailleán aeir seo a leanas:
            
            
                     
                        Ainm
                     
                  
                  
                     
                        Siombail
                     
                  
                  
                     
                        Aonad tuairiscithe
                     
                  
               
                     
                        Dé-ocsaíd charbóin gan astaíochtaí ó bhithmhais
                     
                  
                  
                     
                        CO2 
                     
                  
                  
                     
                        1 000 tona (Gg)
                     
                  
               
                     
                        Dé-ocsaíd charbóin ó bhithmhais
                     
                  
                  
                     
                        Bithmhais CO2 
                     
                  
                  
                     
                        1 000 tona (Gg)
                     
                  
               
                     
                        Ocsaíd nítriúil
                     
                  
                  
                     
                        N2O
                     
                  
                  
                     
                        tonaí (Mg)
                     
                  
               
                     
                        Meatán
                     
                  
                  
                     
                        CH4 
                     
                  
                  
                     
                        tonaí (Mg)
                     
                  
               
                     
                        Sárfhluaracarbóin
                     
                  
                  
                     
                        PFCanna
                     
                  
                  
                     
                        tonaí (Mg) coibhéisí CO2
                     
                  
               
                     
                        Hidreafluaracarbóin
                     
                  
                  
                     
                        HFCanna
                     
                  
                  
                     
                        tonaí (Mg) coibhéisí CO2
                     
                  
               
                     
                        Heicseafluairíd sulfair agus trífhluairíd nítrigine
                     
                  
                  
                     
                        SF6 NF3 
                     
                  
                  
                     
                        tonaí (Mg) coibhéisí CO2
                     
                  
               
                     
                        Ocsaídí nítrigine
                     
                  
                  
                     
                        NOX 
                     
                  
                  
                     
                        tonaí (Mg) coibhéisí NO2
                     
                  
               
                     
                        Comhdhúile orgánacha so-ghalaithe neamh‑mheatáin
                     
                  
                  
                     
                        NMVOCanna
                     
                  
                  
                     
                        tonaí (Mg)
                     
                  
               
                     
                        Aonocsaíd charbóin
                     
                  
                  
                     
                        CO
                     
                  
                  
                     
                        tonaí (Mg)
                     
                  
               
                     
                        Ábhar cáithníneach < 10 μm
                     
                  
                  
                     
                        PM10 
                     
                  
                  
                     
                        tonaí (Mg)
                     
                  
               
                     
                        Ábhar cáithníneach < 2,5 μm
                     
                  
                  
                     
                        PM2,5 
                     
                  
                  
                     
                        tonaí (Mg)
                     
                  
               
                     
                        Ocsaídí sulfair
                     
                  
                  
                     
                        SOX
                     
                  
                  
                     
                        tonaí (Mg) coibhéisí SO2
                     
                  
               
                     
                        Amóinia
                     
                  
                  
                     
                        NH3 
                     
                  
                  
                     
                        tonaí (Mg)
                     
                  
               
               Tuairisceofar na sonraí uile go dtí an chéad ionad deachúlach.’;
            
            
            
               (b)Cuirtear an méid seo a leanas in ionad Roinn 5:
            
            
               ‘Roinn 5
            
            
               TÁBLAÍ TUAIRISCITHE
            
            
               1. I gcás gach ceann de na saintréithe dá dtagraítear i Roinn 3, soláthrófar sonraí trí na gníomhaíochtaí eacnamaíocha a aicmiú de réir ordlathais, is é sin le rá NACE Rev. 2 (leibhéal comhiomlán A*64), a bheidh comhoiriúnach go hiomlán le CEC 95. Chomh maith leis sin, soláthrófar sonraí le haghaidh an mhéid seo a leanas:
            
            
               — Astaíochtaí aeir a thagann ó theaghlaigh,
            
            
               — Ítimí nasctha. is é sin le rá ítimí tuairiscithe lena réitítear go soiléir na difríochtaí idir na cuntais ar astaíochtaí aeir arna dtuairisciú faoin Rialachán seo agus na sonraí sin arna dtuairisciú sna fardail oifigiúla náisiúnta maidir le hastaíochtaí aeir.
            
            
               2. Is mar seo a leanas atá an t‑aicmiú de réir ordlathais dá dtagraítear i mír 1:
            
            
               Astaíochtaí aeir de réir tionscail — NACE Rev. 2 (A*64)
            
            
               Astaíochtaí aeir a thagann ó theaghlaigh
            
         
         
            
               — Iompar
            
            
               — Téamh/Fuarú
            
            
               — Eile
            
            
               Ítimí nasctha
            
            
               Iomlán na gcuntas ar astaíochtaí aeir (gníomhaíochtaí táirgeachta  + teaghlaigh) i gcás gach ceann de na saintréithe dá dtagraítear i Roinn 3 
            
            
               Lúide na cónaitheoirí náisiúnta atá thar lear 
            
            
               – Soithigh iascaireachta náisiúnta a oibríonn thar lear
            
            
               – Iompar de thalamh
            
            
               – Iompar ar uisce
            
            
               – Aeriompar
            
            
               Móide neamhchónaitheoirí ar an gcríoch
            
            
               + Iompar de thalamh
            
            
               + Iompar d’uisce
            
            
               + Iompar d’aer
            
            
               (+ nó –) Coigeartuithe eile agus neamhréireachtaí staidrimh 
            
            
               = Iomlán na n‑astaíochtaí de thruailleán X mar a thuairiscítear do UNFCCC(
                  1
               ) /CLRTAP (
                  2
               )’;
            
            
            
               (2)In Iarscríbhinn II, cuirtear an méid seo a leanas in ionad Ranna 3 agus 4:
            
            
               ‘Roinn 3
            
            
               LIOSTA NA SAINTRÉITHE
            
         
         
            
               Soláthróidh na Ballstáit staidreamh maidir le cánacha a bhaineann leis an gcomhshaol de réir na saintréithe seo a leanas:
            
            
               — cánacha fuinnimh,
            
            
               — cánacha iompair,
            
            
               — cánacha truaillithe,
            
            
               — cánacha acmhainne,
            
            
               Tuairisceoidh na Ballstáit freisin, mar shaintréith ar leith, maidir le hioncam cánach an rialtais arna thaifeadadh sa Chóras Cuntas Eorpach a mhéid a bhaineann lena rannpháirtíocht i gCóras Trádála Astaíochtaí an Aontais.
            
            
               Tuairisceoidh na Ballstáit freisin, mar shaintréith ar leith, maidir le cánacha eile a bhaineann leis an gcomhshaol ar áiríodh iad sna cánacha iomlána ar fhuinneamh, ar iompar, ar thruailliú nó ar acmhainní agus a ghearrtar ar chion carbóin breoslaí (cánacha eile CO2).
            
            
               Tuairisceofar na sonraí uile san airgeadra náisiúnta de réir milliúin.
            
            
               Roinn 4
            
            
               AN CHÉAD BHLIAIN TAGARTHA, AN MHINICÍOCHT AGUS NA SPRIOCDHÁTAÍ TARCHURTHA
            
            
               1. Déanfar an staidreamh a thiomsú agus a tharchur ar bhonn bliantúil.
            
            
               2. Déanfar an staidreamh a tharchur laistigh de 16 mhí ó dheireadh na bliana tagartha. Beidh feidhm aige seo ón mbliain tagartha 2020.
            
            
               3. Chun riachtanais úsáideoirí le haghaidh tacair shonraí atá críochnúil agus tráthúil a shásamh, soláthróidh an Coimisiún (Eurostat) meastacháin i leith iomláin AE-27 do phríomh‑chomhiomláin an mhodúil seo, agus sin chomh luath agus a bheidh sonraí leordhóthanacha ar fáil i ndáil le tíortha. Déanfaidh an Coimisiún (Eurostat), i ngach cás inar féidir, meastacháin i ndáil le sonraí nach bhfuil tarchurtha ag na Ballstáit laistigh den sprioc a shonraítear i bpointe 2 a sholáthar agus a fhoilsiú.
            
            
               4. Is é 2020 an chéad bhliain tagartha.
            
            
               5. Le gach tarchur sonraí chuig an gCoimisiún, soláthróidh na Ballstáit sonraí bliantúla le haghaidh na mblianta n‑4, n‑3, n‑2, n‑1 agus n, i gcás inarb ionann n agus an bhliain tagartha. Féadfaidh na Ballstáit aon sonraí atá ar fáil le haghaidh na mblianta roimh 2016 a sholáthar.’;
            
            
            
               (3)in Iarscríbhinn III, cuirtear an méid seo a leanas in ionad Ranna 4 agus 5:
            
            
               ‘Roinn 4
            
            
               AN CHÉAD BHLIAIN TAGARTHA, AN MHINICÍOCHT AGUS NA SPRIOCDHÁTAÍ TARCHURTHA
            
            
               1. Déanfar an staidreamh a thiomsú agus a tharchur ar bhonn bliantúil.
            
         
         
            
               2. Déanfar an staidreamh a tharchur laistigh de 16 mhí ó dheireadh na bliana tagartha. Beidh feidhm aige seo ón mbliain tagartha 2021.
            
            
               3. Chun riachtanais úsáideoirí le haghaidh tacair shonraí atá críochnúil agus tráthúil a shásamh, soláthróidh an Coimisiún (Eurostat) meastacháin i leith iomláin AE-27 do phríomh‑chomhiomláin an mhodúil seo, agus sin chomh luath agus a bheidh sonraí leordhóthanacha ar fáil i ndáil le tíortha. Déanfaidh an Coimisiún (Eurostat), i ngach cás inar féidir, meastacháin i ndáil le sonraí nach bhfuil tarchurtha ag na Ballstáit laistigh den sprioc a shonraítear i bpointe 2 a sholáthar agus a fhoilsiú.
            
            
               4. Is é 2021 an chéad bhliain tagartha.
            
            
               5. Le gach tarchur sonraí chuig an gCoimisiún, soláthróidh na Ballstáit sonraí bliantúla le haghaidh na mblianta n‑4, n‑3, n‑2, n‑1 agus n, i gcás inarb ionann n agus an bhliain tagartha. Féadfaidh na Ballstáit sonraí ar bith atá ar fáil le haghaidh na mblianta roimh 2017 a sholáthar.
            
            
               Roinn 5
            
            
               TÁBLAÍ TUAIRISCITHE
            
            
               Déanfar sonraí, arna sloinneadh in aonaid mhaise, a sholáthar le haghaidh na saintréithe atá liostaithe sna táblaí seo a leanas.
            
            
               Tábla A — Eastóscadh intíre
            
            
               MF.1 Bithmhais
            
            
               MF.1.1 Barra (gan barra farae a áireamh)
            
            
               MF.1.1.1 Gránaigh
            
            
               MF.1.1.2 Fréamhacha, tiúbair
            
            
               MF.1.1.3 Barra siúcra
            
            
               MF.1.1.4 Barra piseánacha
            
            
               MF.1.1.5 Cnónna
            
            
               MF.1.1.6 Barra olúla
            
            
               MF.1.1.7 Glasraí
            
            
               MF.1.1.8 Torthaí
            
            
               MF.1.1.9 Snáithíní
            
            
               MF.1.1.A Barra eile (gan barra farae a áireamh) nach n‑aicmítear in áit ar bith eile
            
         
         
            
               MF.1.2 Iarmhair barr (úsáidte), barra farae agus bithmhais innilte
            
            
               MF.1.2.1 Iarmhair barr (úsáidte)
            
            
               MF.1.2.1.1 Tuí
            
            
               MF.1.2.1.2 Iarmhair barr eile (duilleoga biatais siúcra agus duilleoga biatais farae, etc.)
            
            
               MF.1.2.2 Barra farae agus bithmhais innilte
            
            
               MF.1.2.2.1 Barra farae (lena n‑áirítear fómhar bithmhaise ó thalamh féaraigh)
            
            
               MF.1.2.2.2 Bithmhais innilte
            
            
               MF.1.3 Adhmad 
               MF.1.3.1 Adhmad (lomáin chruinne thionsclaíoch)
            
            
               MF.1.3.2 Adhmad tine agus eastóscadh eile
            
            
               MF.1.4 Gabháil éisc fhiáin, plandaí uisceacha/ainmhithe uisceacha, fiach agus cnuasach
            
            
               MF.1.4.1 Gabháil éisc fhiáin
            
            
               MF.1.4.2 Na hainmhithe uisceacha agus na plandaí uisceacha uile eile
            
            
               MF.1.4.3 Fiach agus cnuasach
            
            
               MF.2 Mianta miotail (ollmhianta)
            
            
               MF.2.1 Iarann
            
            
               MF.2.2 Miotal neamhfheiriúil
            
            
               MF.2.2.1 Copar
            
            
               MF.2.2.2 Nicil
            
            
               MF.2.2.3 Luaidhe
            
            
               MF.2.2.4 Sinc
            
         
         
            
               MF.2.2.5 Stán
            
            
               MF.2.2.6 Ór, airgead, platanam agus miotail lómhara eile
            
            
               MF.2.2.7 Báicsít agus alúmanam eile
            
            
               MF.2.2.8 Úráiniam agus tóiriam
            
            
               MF.2.2.9 Miotail neamhfheiriúla eile
            
            
               MF.3 Mianraí neamh‑mhiotalacha
            
            
               MF.3.1 Marmar, eibhear, gaineamhchloch, porfaire, basalt, cloch eile ornáideach nó cloch tógála (gan slinn a áireamh)
            
            
               MF.3.2 Cailc agus dolaimít
            
            
               MF.3.3 Slinn
            
            
               MF.3.4 Mianraí ceimiceacha agus mianraí leasacháin
            
            
               MF.3.5 Salann
            
            
               MF.3.6 Aolchloch agus gipseam
            
            
               MF.3.7 Créanna agus caoilín
            
            
               MF.3.8 Gaineamh agus gairbhéal
            
            
               MF.3.9 Mianraí neamh‑mhiotalacha eile nach n‑aicmítear in áit ar bith eile
            
            
               MF.3.A Ábhair chré thochailte (lena n‑áirítear ithir), ach amháin i gcás ina n‑úsáidtear iad (tuairisciú roghnach)
            
            
               MF.4 Ábhair fuinnimh iontaise/iompróirí fuinnimh iontaise
            
            
               MF.4.1 Gual agus ábhair/iompróirí fuinnimh sholadaigh eile
            
            
               MF.4.1.1 Lignít (gual donn)
            
            
               MF.4.1.2 Gual crua
            
         
         
            
               MF.4.1.3 Sceall ola agus gainimh tharra
            
            
               MF.4.1.4 Móin
            
            
               MF.4.2 Ábhair/iompróirí fuinnimh leachtaigh agus ghásaigh
            
            
               MF.4.2.1 Amhola, comhdhlútháin agus gáis nádúrtha leachtaithe (GNL)
            
            
               MF.4.2.2 Gás nádúrtha
            
            
               Táblaí B (Allmhairí — Trádáil iomlán), agus D (Onnmhairí — Trádáil iomlán) 
            
            
               MF.1 Bithmhais
            
            
               MF.1.1 Barra (gan barra farae a áireamh)
            
            
               MF.1.1.1 Gránaigh
            
            
               MF.1.1.2 Fréamhacha, tiúbair
            
            
               MF.1.1.3 Barra siúcra
            
            
               MF.1.1.4 Barra piseánacha
            
            
               MF.1.1.5 Cnónna
            
            
               MF.1.1.6 Barra olúla
            
            
               MF.1.1.7 Glasraí
            
            
               MF.1.1.8 Torthaí
            
            
               MF.1.1.9 Snáithíní
            
            
               MF.1.1.A Barra eile (gan barra farae a áireamh) nach n‑aicmítear in áit ar bith eile
            
            
               MF.1.2 Iarmhair barr (úsáidte), barra farae agus bithmhais innilte
            
            
               MF.1.2.1 Iarmhair barr (úsáidte)
            
         
         
            
               MF.1.2.1.1 Tuí
            
            
               MF.1.2.1.2 Iarmhair barr eile (duilleoga biatais siúcra agus duilleoga biatais farae, etc.)
            
            
               MF.1.2.2 Barra farae agus bithmhais innilte
            
            
               MF.1.2.2.1 Barra farae (lena n‑áirítear fómhar bithmhaise ó thalamh féaraigh)
            
            
               MF.1.3 Adhmad
            
            
               MF.1.3.1 Adhmad (lomáin chruinne thionsclaíoch)
            
            
               MF.1.3.2 Adhmad tine agus eastóscadh eile
            
            
               MF.1.4 Gabháil éisc fhiáin, plandaí uisceacha/ainmhithe uisceacha, fiach agus cnuasach
            
            
               MF.1.4.1 Gabháil éisc fiáin
            
            
               MF.1.4.2 Na hainmhithe uisceacha agus na plandaí uisceacha uile eile
            
            
               MF.1.5 Ainmhithe beo agus táirgí ainmhithe (seachas iasc fiáin, plandaí agus ainmhithe uisceacha, ainmhithe a fhiachtar agus a chnuasaítear)
            
            
               MF.1.5.1 Ainmhithe beo (seachas iasc fiáin, plandaí agus ainmhithe uisceacha, ainmhithe a fhiachtar agus a chnuasaítear)
            
            
               MF.1.5.2 Feoil agus ullmhóidí feola
            
            
               MF.1.5.3 Táirgí déiríochta, éin, uibheacha agus mil
            
            
               MF.1.5.4 Táirgí eile a fhaightear ó ainmhithe (snáithíní ainmhithe, seithí ainmhithe, fionnadh ainmhithe, leathar ainmhithe, etc.)
            
            
               MF.1.6 Táirgí a fhaightear go príomha ó bhithmhais
            
            
               MF.2 Mianta miotail (ollmhianta)
            
            
               MF.2.1 Iarann 
                  MF.2.2 Miotal neamhfheiriúil 
                  MF.2.2.1 Copar
            
            
               MF.2.2.2 Nicil
            
            
               MF.2.2.3 Luaidhe
            
         
         
            
               MF.2.2.4 Sinc
            
            
               MF.2.2.5 Stán
            
            
               MF.2.2.6 Ór, airgead, platanam agus miotail lómhara eile
            
            
               MF.2.2.7 Báicsít agus alúmanam eile
            
            
               MF.2.2.8 Úráiniam agus tóiriam
            
            
               MF.2.2.9 Miotail neamhfheiriúla eile
            
            
               MF.2.3 Táirgí a fhaightear go príomha ó bhithmhais
            
            
               MF.3 Mianraí neamh‑mhiotalacha
            
            
               MF.3.1 Marmar, eibhear, gaineamhchloch, porfaire, basalt, cloch eile ornáideach nó cloch tógála (gan slinn a áireamh)
            
            
               MF.3.2 Cailc agus dolaimít
            
            
               MF.3.3 Slinn
            
            
               MF.3.4 Mianraí ceimiceacha agus mianraí leasacháin
            
            
               MF.3.5 Salann
            
            
               MF.3.6 Aolchloch agus gipseam
            
            
               MF.3.7 Créanna agus caoilín
            
            
               MF.3.8 Gaineamh agus gairbhéal
            
            
               MF.3.9 Mianraí neamh‑mhiotalacha eile nach n‑aicmítear in áit ar bith eile
            
            
               MF.3.B Táirgí a fhaightear go príomha ó mhianraí neamh‑mhiotalacha
            
            
               MF.4 Ábhair fuinnimh iontaise/iompróirí fuinnimh iontaise
            
            
               MF.4.1 Gual agus ábhair/iompróirí fuinnimh sholadaigh eile 
                  MF.4.1.1 Lignít (gual donn)
            
         
         
            
               MF.4.1.2 Gual crua
            
            
               MF.4.1.3 Sceall ola agus gainimh tharra
            
            
               MF.4.1.4 Móin
            
            
               MF.4.2 Ábhair/iompróirí fuinnimh leachtaigh agus ghásaigh 
                  MF.4.2.1 Amhola, comhdhlútháin agus leachtanna gáis nádúrtha (GNL)
            
            
               MF.4.2.2 Gás nádúrtha
            
            
               MF.4.2.3 Breosla arna chur in umar (Allmhairí: ag aonaid chónaitheacha thar lear; Onnmhairí: ag aonaid neamhchónaitheacha ar bhonn intíre)
            
            
               MF.4.2.3.1 Breosla le haghaidh iompair de thalamh
            
            
               MF.4.2.3.2 Breosla le haghaidh iompair d’uisce
            
            
               MF.4.2.3.3 Breosla le haghaidh iompair d’aer
            
            
               MF.4.3 Táirgí a fhaightear go príomha ó tháirgí fuinnimh iontaise
            
            
               MF.5 Táirgí eile
            
            
               MF.6 Dramhaíl le haghaidh cóireáil deiridh agus diúscairte’;
            
            
            
               (4)In Iarscríbhinn IV, cuirtear an méid seo a leanas in ionad Ranna 3, 4 agus 5:
            
            
               ‘Roinn 3
            
            
               LIOSTA NA SAINTRÉITHE
            
            
               Déanfaidh na Ballstáit cuntais ar chaiteachas i leith chosaint an chomhshaoil a sholáthar de réir na saintréithe seo a leanas atá sainmhínithe i gcomhréir le CEC:
            
            
               — aschur na seirbhísí i leith chosaint an chomhshaoil. Déantar aschur margaidh, aschur neamh‑mhargaidh agus aschur gníomhaíochtaí coimhdeacha a idirdhealú,
            
            
               — tomhaltas idirmheánach na seirbhísí i leith chosaint an chomhshaoil
            
            
                — tomhaltas idirmheánach na seirbhísí i leith chosaint an chomhshaoil ar mhaithe le seirbhísí i leith chosaint an chomhshaoil a tháirgeadh,
            
         
         
            
               — allmhairí agus onnmhairí seirbhísí i leith chosaint an chomhshaoil,
            
            
               — cáin bhreisluacha (CBL) móide cánacha eile, lúide fóirdheontais ar tháirgí a bhaineann le seirbhísí i leith chosaint an chomhshaoil,
            
            
               — ollfhoirmiú caipitil sheasta agus éadálacha lúide diúscairtí sócmhainní neamh‑tháirgthe neamhairgeadais ar mhaithe le seirbhísí i leith chosaint an chomhshaoil a tháirgeadh,
            
            
               — tomhaltas deiridh na seirbhísí i leith chosaint an chomhshaoil,
            
            
               — aistrithe cosanta comhshaoil (faighte/íoctha).
            
            
               Tuairisceofar na sonraí uile san airgeadra náisiúnta de réir milliúin.
            
            
               Roinn 4
            
            
               AN CHÉAD BHLIAIN TAGARTHA, AN MHINICÍOCHT AGUS NA SPRIOCDHÁTAÍ TARCHURTHA
            
            
               1. Déanfar an staidreamh a thiomsú agus a tharchur ar bhonn bliantúil.
            
            
               2. Déanfar an staidreamh a tharchur laistigh de 24 mhí ó dheireadh na bliana tagartha. Beidh feidhm aige seo ón mbliain tagartha 2020.
            
            
               3. Chun riachtanais na n‑úsáideoirí le haghaidh tacair shonraí atá críochnúil agus tráthúil a shásamh, soláthróidh an Coimisiún (Eurostat) meastacháin d’iomláin AE-28 do phríomh‑chomhiomláin an mhodúil sin chomh luath agus a bheidh sonraí leordhóthanacha i ndáil le tíortha ar fáil. Déanfaidh an Coimisiún (Eurostat), i ngach cás inar féidir, meastacháin i ndáil le sonraí nach bhfuil tarchurtha ag na Ballstáit laistigh den sprioc a shonraítear i bpointe 2 a sholáthar agus a fhoilsiú.
            
            
               4. Is é 2020 an chéad bhliain tagartha.
            
            
               5. I gcás gach tarchuir sonraí chuig an gCoimisiún, soláthróidh na Ballstáit sonraí bliantúla le haghaidh na mblianta n – 2, n – 1 agus n, i gcás inarb ionann n agus an bhliain tagartha. Féadfaidh na Ballstáit aon sonraí atá ar fáil le haghaidh na mblianta roimh 2018 a sholáthar.
            
            
               Roinn 5
            
            
               TÁBLAÍ TUAIRISCITHE
            
            
               1. I gcás na saintréithe dá dtagraítear i Roinn 3, tuairisceofar sonraí agus iad miondealaithe de réir:
            
            
               — cineálacha táirgeoirí/tomhaltóirí seirbhísí i leith chosaint an chomhshaoil mar atá sainmhínithe i Roinn 2,
            
            
               — aicmí d’aicmiú na ngníomhaíochtaí maidir le cosaint an chomhshaoil (CEPA) agus iad grúpáilte mar a leanas:
            
            
               — CEPA 1
            
            
               — CEPA 2
            
         
         
            
               — CEPA 3
            
            
               — CEPA 4
            
            
               — CEPA 5
            
            
               — CEPA 6
            
            
               — Suim CEPA 7, CEPA 8 agus CEPA 9
            
            
               — Na miondealuithe NACE seo a leanas maidir le táirgeadh coimhdeach seirbhísí i leith chosaint an chomhshaoil: NACE Rev. 2 B, C, D, Rannán 36. Déanfar sonraí ó roinn C a thíolacadh mar seo a leanas:
            
            
               — NACE C10-C12 - Monarú táirgí bia; deochanna agus táirgí tobac
            
            
               — NACE C17 - Monarú páipéir agus táirgí páipéir
            
            
               — NACE C19-20 - Monarú cóic, ceimiceáin agus peitriliam scagtha agus táirgí ceimiceáin
            
            
               — NACE C 21-23 - Monarú earraí cógaisíochta, rubair, plaistigh agus táirgí eile neamh‑mhiotalacha
            
            
               — NACE C 24 - Monarú miotal bunúsach
            
            
               — NACE C 25-30 – Monarú táirgí déanta as miotal, lena n‑áirítear innealra agus trealamh
            
            
               — NACE C13-16, 18, 31-33 – gníomhaíochtaí monaraíochta eile
            
            
               I gcás na mBallstát inar lú ná 1 % d’iomlán an Aontais méid iomlán an láimhdeachais nó an líon daoine atá fostaithe i gceann amháin nó níos mó de na miondealuithe NACE seo, ní gá dóibh sonraí a sholáthar maidir leis na miondealuithe NACE sin.
            
            
               2. Is mar a leanas atá aicmí CEPA dá dtagraítear i bpointe 1:
            
            
               CEPA 1 — Cosaint an aeir thimpeallaigh agus na haeráide
            
            
               CEPA 2 — Bainistiú fuíolluisce
            
            
               CEPA 3 — Bainistiú dramhaíola
            
            
               CEPA 4 — Cosaint agus feabhsú ithreach, screamhuisce agus uisce dromchla
            
            
               CEPA 5 — Laghdú torainn agus creatha
            
         
         
            
               CEPA 6 — Cosaint na bithéagsúlachta agus na dtírdhreach
            
            
               CEPA 7 — Cosaint i gcoinne radaíochta
            
            
               CEPA 8 — Taighde agus forbairt i réimse an chomhshaoil
            
            
               CEPA 9 — Gníomhaíochtaí eile ar mhaithe leis an gcomhshaol a chosaint.’;
            
            
            
               (5)In Iarscríbhinn V, cuirtear an méid seo a leanas in ionad Ranna 3, 4 agus 5:
            
            
               ‘Roinn 3
            
            
               LIOSTA NA SAINTRÉITHE
            
            
               Soláthróidh na Ballstáit staidreamh maidir leis an éicithionscal de réir na saintréithe seo a leanas:
            
            
               — aschur an éicithionscail ina iomláine agus na ngníomhaíochtaí margaidh, 
            
            
               — onnmhairí an éicithionscail ina iomláine,
            
            
               — breisluach an éicithionscail ina iomláine agus na ngníomhaíochtaí margaidh,
            
            
               — fostaíocht san éicithionscal ina iomláine agus na ngníomhaíochtaí margaidh.
            
            
               Tuairisceofar na sonraí uile san airgeadra náisiúnta de réir milliúin, seachas an tsaintréith ‘fostaíocht’, a mbeidh an t‑aonad tuairiscithe ‘coibhéis lánaimseartha’ ann ina leith.
            
            
               Roinn 4
            
            
               AN CHÉAD BHLIAIN TAGARTHA, AN MHINICÍOCHT AGUS NA SPRIOCDHÁTAÍ TARCHURTHA
            
            
               1. Déanfar an staidreamh a thiomsú agus a tharchur ar bhonn bliantúil.
            
            
               2. Déanfar an staidreamh a tharchur laistigh de 22 mhí ó dheireadh na bliana tagartha. Beidh feidhm aige seo ón mbliain tagartha 2020.
            
            
               3. Chun riachtanais na n‑úsáideoirí le haghaidh tacair shonraí atá críochnúil agus tráthúil a shásamh, soláthróidh an Coimisiún (Eurostat) meastacháin d'iomláin AE-28 do phríomh‑chomhiomláin an mhodúil sin chomh luath agus a bheidh sonraí leordhóthanacha i ndáil le tíortha ar fáil. Déanfaidh an Coimisiún (Eurostat), i ngach cás inar féidir, meastacháin i ndáil le sonraí nach bhfuil tarchurtha ag na Ballstáit laistigh den sprioc a shonraítear i bpointe 2 a sholáthar agus a fhoilsiú.
            
            
               4. Is é 2020 an chéad bhliain tagartha.
            
         
         
            
               5. I gcás gach tarchuir sonraí chuig an gCoimisiún, soláthróidh na Ballstáit sonraí bliantúla le haghaidh na mblianta n – 2, n – 1 agus n, i gcás inarb ionann n agus an bhliain tagartha. Féadfaidh na Ballstáit aon sonraí atá ar fáil le haghaidh na mblianta roimh 2018 a sholáthar.
            
            
               Roinn 5
            
            
               TÁBLAÍ TUAIRISCITHE
            
            
               1. I gcás na saintréithe dá dtagraítear i Roinn 3, tuairisceofar sonraí agus iad tras‑aicmithe de réir an méid seo a leanas:
            
            
               — aicmiú na ngníomhaíochtaí eacnamaíocha, NACE Rev. 2 grúpáilte mar a leanas:
            
            
               — NACE A
            
            
               — NACE B
            
            
               — NACE C
            
            
               — NACE D
            
            
               — NACE E
            
            
               — NACE F
            
            
               — NACE J
            
            
               — NACE M
            
            
               — NACE O
            
            
               — NACE P
            
            
               — Suim NACE G+NACE H+NACE I+NACE K+NACE L+NACE N+NACE Q+NACE R+ NACE S + NACE T + NACE U
            
            
               — aicmí d’aicmiú na ngníomhaíochtaí caomhnaithe comhshaoil (CEPA) agus aicmiú na ngníomhaíochtaí bainistithe acmhainní (CReMA) grúpáilte mar a leanas:
            
            
               — CEPA 1
            
            
               — CEPA 2
            
            
               — CEPA 3
            
         
         
            
               — CEPA 4
            
            
               — CEPA 5
            
            
               — CEPA 6
            
            
               — Suim CEPA 7, CEPA 8 agus CEPA 9
            
            
               — CReMA 10
            
            
               — CReMA 11
            
            
               — CReMA 13
            
            
               — CReMA 13A
            
            
               — CReMA 13B
            
            
               — CReMA 13C
            
            
               — CReMA 14
            
            
               — Suim CReMA 12, CReMA 15 agus CReMA 16
            
            
               2. Is in Iarscríbhinn IV a leagtar amach aicmí CEPA dá dtagraítear i bpointe 1. Is mar a leanas atá aicmí CEPA dá dtagraítear i bpointe 1:
            
            
               CReMA 10 — Bainistiú uisce
            
            
               CReMA 11 — Bainistiú acmhainní foraoise
            
            
               CReMA 12 — Bainistiú flóra agus fána fhiáin
            
            
               CReMA 13 — Bainistiú acmhainní fuinnimh:
            
            
               CReMA 13A — Táirgeadh fuinnimh ó acmhainní in‑athnuaite
            
            
               CReMA 13B — Coigilt agus bainistiú teasa/fuinnimh
            
            
               CReMA 13C — Íoslaghdú ar úsáid fuinnimh iontaise mar amhábhair
            
         
         
            
               CReMA 14 — Bainistiú mianraí
            
            
               CReMA 15 — Gníomhaíochtaí taighde agus forbartha maidir le bainistiú acmhainní
            
            
               CReMA 16 — Gníomhaíochtaí bainistithe acmhainní eile.’.
            
            
         
         
            
                  
                     (1)
                  
                        Creat‑Choinbhinsiún na Náisiún Aontaithe ar an Athrú Aeráide.
               
               
                  
                     (2)
                  
                        An Coinbhinsiún maidir le hAerthruailliú Trasteorann Fadraoin.